text: Bil udbrændt: Tre kørt på skadestuen
  01 december 2017 kl. 17.01
  Et uheld på Bredstrup Kirkevej endte med en bil i flammer. Tre personer blev kørt på skadestuen.
  Kort før klokken 17 fredag aften fik Sydøstjyllands Politi en melding om trafikuheld på Bredstrup Kirkevej.
  - Vi bliver kaldt ud til et uheld, hvor der er tre biler impliceret. En af bilerne står i flammer, da vi når frem, men alle er kommet ud. Tre personer er kørt til skadestuen i Kolding, men de er ikke kommet alvorligt tilskade, siger vagtchef, Jørn Lindhardt til TV SYD.
  Det vides endnu ikke, hvordan ulykken skete, oplyser vagtchefen.
  KLIK og se mere tv på localeyes.dk
  